Hierdie gemeente se lidmate woon hoofsaaklik in die voorstede wat in die noordelike helfte van groter Johannesburg lê. Weens die kerk se geskiedenis van verskeie gemeentes wat saamgesmelt het, is die koshuisinwoners van die Universiteit van Johannesburg en dele van die middestad egter ook ingesluit.
Die strewe van ons VDG is dat die gemeente deur gesellige pitkos-funksies mekaar beter leer ken. Ons reël jaarliks ŉ aantal funksies om die doel te bereik. Tydens ons jaarlikse Paas- en Kerssangdienste reël ons ŉ gesellige saamkuier met verversings vir die gemeente na die diens.
In Oktober bederf ons die dames van die gemeente met ŉ damestee. Die tafels word pragtig versier en ons sorg vir ŉ gaskunstenaar om die oggend mee af te rond.